smcproject/ml-wiki-sentences huggingface dataset:
വഹിച്ച പദവികൾ 1994 – Elected to Rajya Sabha , the Upper House of Indian Parliament 2000 – Re-elected to Rajya Sabha 2002 to 2004 – Convener, Parliamentary Sub-Committee on Universities and Higher Education 2004 – Member, Central Advisory Board of Education, Government of India 2004 – Member, Parliamentary Committee on Health and Family Welfare 1995 to 1996 – Member, Parliamentary Committee on Defence 1996 to 1999 – Member, Parliamentary Committee on Subordinate Legislation 1996 to 2004 and 2004 to 2006 – Member, Parliamentary, Committee on Human Resource Development 1996 to 2004 and 2004 to 2006 – Member, Consultative Committee for the Ministry of External Affairs 1998 to 1999 and 2004 to 2006 – Member, Parliamentary Committee on Papers Laid on the Table Member, Papers Laid On The Table Parliamentary Committee 2001 - Member, Court of the Aligarh Muslim University Member, Malappuram District Council Member, Kerala Sahitya Academy Member, Kerala Kalamandalam Senior Vice President, Indian Union Muslim League Director, Indianness Academy Chairman, Maulana Azad Foundation Chairman, Sukumar Azhikode Foundation Patron, Kerala Samskrita Prachara Samithi President, Anjuman Tarqi-e-Urdu, Kerala Branch Member of Kerala Legislative Assembly from Kottakkal assembly constituency 2011–2016.
Member of Lok Sabha from Malappuram Constituency 2021 - Incumbent അവലംബം പുറംകണ്ണികൾ Stress on humanitarian values A website on Indian Union Muslim League
ജോൺ കോട്ടൺ ഡാനാ ഇംഗ്ലീഷ് വിലാസം https://ml.wikipedia.org/wiki/John_Cotton_Dana John Cotton Dana
പബ്ലിക് ലൈബ്രറി രംഗത്ത് മികച്ച സേവനം കാഴ്ച വച്ച അമേരിക്കൻ ലൈബ്രേറിയൻ ആണ് ജോൺ കോട്ടൺ ഡാനാ .
1856 ആഗ.
19 - നു വെർമോൺടിലെ വുഡ്സ്റ്റോക്കിൽ ജനിച്ചു.
1878 - ൽ ഡാർട്ട്മൗത്തിൽ നിന്ന് ബിരുദം നേടി.
അതിനു ശേഷം ഉദ്ദേശം രണ്ടുവർഷക്കാലം ഇദ്ദേഹം നിയമപഠനം നടത്തി.
തുടർന്ന് സുഹൃത്തായ ഫ്രാങ്ക് ഗവ്നോടൊപ്പം ഖനികളിൽ സർവേ പ്രവർത്തനത്തിൽ ഏർപ്പെട്ടു.
1882-ൽ ന്യൂയോർക്കിൽ തിരിച്ചെത്തി നിയമപഠനം പൂർത്തിയാക്കി.
ഇദ്ദേഹം മിന്നസോട്ടയിൽ അല്പകാലം പത്രപ്രവർത്തനവും നിയമ പരിശീലനവും നടത്തുകയുമുണ്ടായി.
ഈ കാലഘട്ടത്തിൽ റോക്കി മൗൺടൺ ന്യൂസ് (Rocky Mountain News), ഡെൻവർ ആർബിട്രേറ്റർ(Denver Arbitrator) തുടങ്ങിയ പ്രസിദ്ധീകരണങ്ങളിലൂടെ പുറത്തുവന്ന ഇദ്ദേഹത്തിന്റെ പല രചനകളും വളരെയധികം ശ്രദ്ധ ആകർഷിക്കുവാൻ പര്യാപ്തമായി.
ഈസ്റ്റ് ഡെൻവർ ഹൈസ്കൂളിൽ ഒരു ലൈബ്രറി ആരംഭിക്കുവാനുള്ള പദ്ധതി രൂപീകരിച്ചിരുന്ന ഡെൻവറിലെ ബോർഡ് ഒഫ് എഡ്യൂക്കേഷൻ ഡാനയുടെ വൈഭവം മനസ്സിലാക്കുകയും ബോർഡിന്റെ സെക്രട്ടറി സ്ഥാനവും പുതിയ ലൈബ്രറിയുടെ ലൈബ്രേറിയൻ പദവിയും നൽകി ഡാനയെ ആദരിക്കുകയും ചെയ്തു.
ഈ ലൈബ്രറി തന്നെയാണ് ഡെൻവറിലെ പബ്ലിക് ലൈബ്രറിയായി പ്രവർത്തിച്ചിരുന്നത്.
ലൈബ്രറി സംവിധാനത്തിൽ വളരെയധികം പരിഷ്കാരങ്ങൾ വരുത്തുവാൻ ഡാനയ്ക്ക് കഴിഞ്ഞു.
റഫറൻസ് ഗ്രന്ഥങ്ങൾ ജനങ്ങൾക്ക് അനായാസം കൈകാര്യം ചെയ്യുന്നതിനായി ഷെൽഫുകൾക്ക് മുൻപിലുണ്ടായിരുന്ന റെയിലിങ്ങുകൾ, ഗേറ്റുകൾ തുടങ്ങിയവ നീക്കം ചെയ്തു.
പ്രശസ്ത ചിത്രകാരന്മാരുടെ സൃഷ്ടികൾ ലൈബ്രറിയിൽ പ്രദർശിപ്പിക്കുവാനുള്ള സംവിധാനം ഏർപ്പെടുത്തി.
കുട്ടികൾക്കായി ലൈബ്രറിയിൽ ഒരു പ്രത്യേക വിഭാഗം ആരംഭിച്ചു.
അമേരിക്കയിൽ ഇത്തരം ഒരു വിഭാഗം ആദ്യമായി ആരംഭിച്ചത് ഡാനയാണ്.
അധ്യാപകർക്ക് ക്ലാസ്സ് ആവശ്യങ്ങൾക്കുള്ള പുസ്തകങ്ങൾ എത്ര ദിവസത്തേക്ക് വേണമെങ്കിലും നൽകുവാനുള്ള സംവിധാനമുണ്ടാക്കി.
മഹിളാ സമാജങ്ങൾ, മെഡിക്കൽ സൊസൈറ്റികൾ തുടങ്ങിയവയ്ക്ക് ആവശ്യമായ പുസ്തകങ്ങൾ എത്തിച്ചുകൊടുത്തു.
തന്റെ ആശയങ്ങൾ ലൈബ്രറി രംഗത്ത് പ്രവർത്തിക്കുന്ന മറ്റു വ്യക്തികളുമായി പങ്കു വയ്ക്കാനും അവരുടെ അഭിപ്രായം ആരായുവാനും ഇദ്ദേഹം ശ്രദ്ധിച്ചിരുന്നു.
അമേരിക്കൻ ലൈബ്രറി അസ്സോസ്സിയേഷന്റെ പ്രസിഡന്റായും സേവനമനുഷ്ഠിച്ചിട്ടുണ്ട്.
ലൈബ്രറിയിലെ പുസ്തകങ്ങൾ പൊതുജനത്തിനു പരമാവധി പ്രയോജനപ്പെടുത്തുവാൻ സഹായിക്കേത് ഒരു ലൈബ്രേറിയന്റെ കടമയാണ് എന്ന് ഇദ്ദേഹം വിശ്വസിച്ചു.
1898-ൽ ഇദ്ദേഹം സ്പ്രിങ്ങ് ഫീൽഡിലെ സിറ്റി ലൈബ്രറി അസ്സോസ്സിയേഷന്റെ മേധാവി എന്ന സ്ഥാനം ഏറ്റെടുത്തു.
ഡെൻവറിൽ വരുത്തിയ പരിഷ്കാരങ്ങൾ പലതും ഇദ്ദേഹം സ്പ്രിങ്ങ് ഫീൽഡിലും നടപ്പാക്കി.
1899 -ൽ നാഷണൽ എഡ്യൂക്കേഷൻ അസ്സോസ്സിയേഷൻ പബ്ലിക് ലൈബ്രറികളുമായി അസ്സോസ്സിയേഷന്റെ ബന്ധം വിശകലനം ചെയ്യുന്നതിന് ഒരു കമ്മിറ്റി രൂപീകരിച്ചു.
ഡാനയായിരുന്നു ഈ കമ്മിറ്റിയുടെ അധ്യക്ഷൻ.
ലൈബ്രറി രംഗത്തെ ഇദ്ദേഹത്തിന്റെ പ്രവർത്തനങ്ങൾ വളരെയധികം പ്രശംസ നേടി.
ന്യൂ ആർക്കി(New ark)ലെ പബ്ലിക് ലൈബ്രറിയുടെ ചുമതലയും ഡാനയിൽ വന്നുചേർന്നു.
ന്യൂ ആർക്കിലെ ലൈബ്രറിയിലും ഇദ്ദേഹം പല പരിഷ്കാരങ്ങളും ഏർപ്പെടുത്തി.
ഇവിടെ ഇദ്ദേഹം ചിത്രങ്ങളുടേയും മറ്റു കലാസൃഷ്ടികളുടേയും മ്യൂസിയം ആരംഭിച്ചു.
അമേരിക്കയിൽ ആദ്യമായി ഒരു ലൈബ്രറിയിൽ ബിസിനസ്സ് സംബന്ധമായ പുസ്തകങ്ങളുടെ വിഭാഗം ആരംഭിച്ചത് ന്യൂ ആർക്കിൽ ഡാനയുടെ നേതൃത്വത്തിലാണ്.
1909 - ൽ ഇദ്ദേഹം സ്പെഷ്യൽ ലൈബ്രറീസ് അസ്സോസിയേഷൻ (Special Libraries Association) ആരംഭിച്ചു.
ഒന്നാം ലോകയുദ്ധകാലത്ത്, സൈനികർക്ക് പുസ്തകങ്ങൾ എത്തിച്ചു കൊടുക്കുവാൻ ഇദ്ദേഹം മുൻകൈയെടുത്തു.
യുദ്ധകാലത്ത് ജർമൻ പുസ്തകങ്ങൾ ലൈബ്രറികളിൽ നിന്ന് നീക്കം ചെയ്യാനുള്ള ശ്രമത്തെ ഡാന ശക്തിയായി എതിർത്തു.
നല്ല ഗ്രന്ഥങ്ങൾ, അവ ഏതു ഭാഷയിലുള്ളവയായാലും ലൈബ്രറിയിൽ സൂക്ഷിക്കേതാണെന്ന് ഇദ്ദേഹം അഭിപ്രായപ്പെട്ടു.
1929 ജൂലൈ 21 -ന് ഇദ്ദേഹം അന്തരിച്ചു.
അമേരിക്കൻ ലൈബ്രറി അസ്സോസ്സിയേഷൻ ഇദ്ദേഹത്തിന്റെ പേരിൽ ' ജോൺ കോട്ടൺ ഡാന പബ്ലിസിറ്റി അവാർഡ് ' ഏർപ്പെടുത്തിട്ടുണ്ട്.
ഒക്ടോബർ 6 -ന് 'ജോൺ കോട്ടൺ ഡാന' ദിനമായി ആചരിച്ചു വരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജോൺ കോട്ടൺ ഡാനാ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മുത്താറി ഇംഗ്ലീഷ് വിലാസം https://ml.wikipedia.org/wiki/Eleusine_coracana
പഞ്ഞപ്പുല്ല് , കൂവരക് , റാഗി എന്നീ പേരുകളിലൊക്കെ അറിയപ്പെടുന്ന ഒരു ധാന്യമാണ് മുത്താറി .
ഇംഗ്ലീഷിൽ ഫിംഗർ മില്ലെറ്റ് എന്നാണ് പറയുന്നത്.
കാത്സ്യം ഇരുമ്പ് എന്നീ ധാതുക്കളും നന്നായി അടങ്ങിയതിനാൽ ചെറിയ കുഞ്ഞുങ്ങൾക്ക് കുറുക്കുണ്ടാക്കാൻ പറ്റിയ  ധാന്യമാണു് മുത്താറി .
പ്രോട്ടീൻ, കാർബോ ഹൈഡ്രേറ്റ്, കാത്സ്യം,  കൊഴുപ്പ് എന്നിവ നന്നായി അടങ്ങിയിരിക്കുന്നുണ്ടിതിൽ.
വിറ്റാമിൻ എ, തയാമിൻ, റൈബോഫ്ലേവിൻ, നിയാസിൻ എന്നീ ഘടകങ്ങളും ഫോസ്ഫറസ് എന്ന ധാതുവും അടങ്ങിയിരിക്കുന്നു.
പ്രമേഹരോഗികൾക്കു് റാഗി ഉത്തമാഹാരമാണ്.
ശ്രീലങ്കയിലും നേപ്പാളിലും മുത്താറി പ്രധാന ഭക്ഷ്യധാന്യമായി ഉപയോഗിച്ചുവരുന്നു.
ചിത്രശാല Ragi Plant മുത്താറി ചെടിയിൽ വിളഞ്ഞിരിക്കുന്നു Eleusine coracana - Museum specimen മുത്താറി പുട്ട് അവലംബം
പുട്ട് ഇംഗ്ലീഷ് വിലാസം https://ml.wikipedia.org/wiki/Puttu ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ദക്ഷിണമലബാറിലും തൃശ്ശൂർ ജില്ലയിലെ തലപ്പിള്ളിയിലും‍ പിട്ട് എന്നും തൃശൂർ ജില്ലയിലെ മറ്റു ചിലയിടങ്ങളിൽ പൂട്ട് എന്നും അറിയപ്പെടുന്നുണ്ട്.
കേരളത്തെ കൂടാതെ ശ്രീലങ്കയിലും പുട്ട് കണ്ടുവരുന്നുണ്ട്.
നനച്ച അരിപ്പൊടി ആവിയിൽ പുഴുങ്ങിയാണ് സാധാരണ പുട്ടുണ്ടാക്കുന്നത്.
അരിപ്പൊടി കൂടാതെ ഗോതമ്പ് പൊടിയും റവയും റാഗിയും (പഞ്ഞപ്പുൽ‌പ്പൊടി) മരച്ചീനിപ്പൊടിയും ഉപയോഗിയ്‌ക്കാറുണ്ട്‌.
പുട്ടുകുറ്റിയിൽ ചെറുതായി വെള്ളം ചേർത്തു കുഴച്ച (കുഴമ്പു പരുവത്തിലാവാതെ ശ്രദ്ധിക്കണം} അരിപ്പൊടിയും ചിരകിയ തേങ്ങയും ഒന്നിടവിട്ട അടുക്കുകളായി നിറക്കുന്നു.
ചിരകിയ തേങ്ങ നേരിയ അടുക്കായാണ്‌ നിറക്കുന്നത്.
പുട്ടുകുറ്റിയിലെ വെള്ളം ആവിയായി ഈ അടുക്കുകളിലൂടെ പ്രവഹിക്കുകയും പുട്ടു വേവുകയും ചെയ്യുന്നു.
പുട്ടുകുറ്റി  നിലവിൽ വരും  മുമ്പ് , ഗ്രാമപ്രദേശങ്ങളിൽ വലിയ കണ്ണൻ ചിരട്ട ഉപയോഗിച്ചിരുന്നു.
ഇത്തരം പുട്ടിനെ 'ചിരട്ടപുട്ട്' എന്നു പറയുന്നു.
സൗകര്യാർത്ഥം ചേരുവകൾ ചേർത്ത് ചക്കപ്പുട്ട്, ഇറച്ചിപ്പുട്ട് എന്നിവയും ഈയിടെയായി ഇഷ്ടാനുസരണം തയ്യാറാക്കാറുണ്ട്.
പാലി ഭാഷയിലെ പിട്‍ഠാ എന്ന പദത്തിൽ(അർത്ഥം ധാന്യപ്പൊടി) നിന്നാണ്‌ പിട്ട് രൂപം കൊണ്ടത്.
പുട്ട് എന്നത് മറ്റൊരു രൂപാന്തരം.
സംസ്കൃതത്തിലെ പിഷ്ഠാ എന്ന പദത്തിൽ നിന്നാവണം പാലിയിലെ പദം നിഷ്പന്നമായത് .
വേറൊരു അഭിപ്രായം മലയാളത്തിലെ കഷണം എന്ന അർഥത്തിലുള്ള "പൊട്ട്" എന്ന പദത്തിൽ നിന്നാണ് പുട്ട് എന്ന പദം ഉണ്ടായത് എന്നാണ്.
രണ്ടാമത്തെ അനുമാനമാണ് ഇന്ന് അംഗീകരിക്കപ്പെട്ടിരിക്കുന്നത്.
ഉപവിഭവങ്ങൾ
പുട്ടും കടലയും , പുട്ടും പയറും , പുട്ടും പപ്പടവും , പുട്ടും മീൻ‌കറിയും , പുട്ടും ഇറച്ചിക്കറിയും , പുട്ടും പനങ്കള്ളു വാറ്റിയുണ്ടാക്കുന്ന പാ‍നിയും , പുട്ടും പഴവും , പുട്ടും പഞ്ചസാരയും എന്നിവ മലയാളികൾക്കു പ്രിയങ്കരമായ ചേരുവകളാണ്.
പ്രാതലായാണ് സാധാരണ വിളമ്പുന്നതെങ്കിലും വൈകീട്ടും ഇത് ഉപയോഗിക്കാറുണ്ട്.
തമിഴ്നാട്ടിൽ ഇത് ചിരകിയ നാളികേരവും ശർക്കരയും ചേർത്തോ മധുരം ചേർത്ത നാളികേരപ്പാലു ചേർത്തോ വിളമ്പാറുണ്ട്.
വകഭേദം ഗോതമ്പ് പുട്ടും പഴവും
ഗോതമ്പുപൊടി, ഉണക്കക്കപ്പ പൊടി, ചോളപ്പോടി, പുല്ലുപൊടി എന്നിവകൊണ്ടും, കാരറ്റ് , ചീര , ചക്കപ്പഴം എന്നിവ ചേർത്തും ഉണ്ടാക്കാറുണ്ട്.
അരിപ്പൊടിയിൽ അല്പം ഉപ്പും കുറച്ച് ചിരകിയ നാളികേരവും ചേർത്ത് വെള്ളം ചേർത്ത് കുഴമ്പുപരുവത്തിലാക്കി ഗോലി വലിപ്പത്തിലുള്ള ചെറിയ ഉരുളകളാക്കി ആവിയിൽ വേവിച്ചെടുക്കുന്നതാണ് മണിപ്പുട്ട് .
കേരളത്തിലെ മിക്ക നാടൻ ഭക്ഷണശാലകളിലും പുട്ട് ഒരു പ്രധാന വിഭവമാണ്.
പുട്ടിനു മാത്രമായും ചില റെസ്റ്റോറന്റുകൾ കേരളത്തിലെ നഗരങ്ങളിൽ പ്രവർത്തിക്കുന്നു. ' ദേ പുട്ട് ' ഇത്തരമൊരു സ്ഥാപനമാണ് ചിത്രശാല പുട്ട് ഉണ്ടാക്കുന്ന വിധം - ചിത്രങ്ങൾ പുട്ട് ചിരട്ടപ്പുട്ട് പുട്ടുണ്ടാക്കാനുപയോഗിക്കുന്ന മുളംകുറ്റി അരിപ്പൊടി, ഉപ്പും വെള്ളവും ചേർത്തു കുഴച്ചത്.
കുഴച്ച അരിപ്പൊടിയും ചിരകിയ തേങ്ങയും ഒന്നിടവിട്ട അടുക്കുകളായി നിറക്കുന്നു പുട്ടുകുറ്റിയിലെ വെള്ളം ആവിയായി .....
അടുക്കുകളിലൂടെ പ്രവഹിക്കുകയും പുട്ടു വേവുകയും ചെയ്യുന്നു വെന്ത  പുട്ടു പുറത്തേക്കെടുക്കുന്നു.
പുട്ടും കടലക്കറിയും ചിരട്ട പുട്ട് ഉണ്ടാക്കുന്നത് മുത്താറി പുട്ട് അവലംബം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Check | isbn= value: invalid character ( help ) ↑ |പുട്ടടിക്കാൻ കൊച്ചിയിൽ ദിലീപിന്റെ 12 മണിക്കൂർ പുട്ടുകട തുറന്നു 'ദേ പുട്ട്‌' കുറിപ്പുകൾ പുറത്തേക്കുള്ള കണ്ണികൾ Puttu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
https://www.keralatourism.org/malayalam/kerala-food/kerala-food.php?id=125 http://www.mathrubhumi.com/mb4eves/online/malayalam/kerala/women/articles/taste-article-152392 Archived 2012-12-27 at the Wayback Machine .
http://epathram.com/food/11/13/080050-puttu.html http://malayalam.webdunia.com/miscellaneous/cook/veg/1303/01/1130301050_1.htm http://kariveppila.blogspot.in/2013/03/blog-post.html
ബില്ലി ലൂർഡ്
ബില്ലി കാതറിൻ ലൂർഡ് (ജനനം: ജൂലൈ 17, 1992) ഒരു അമേരിക്കൻ അഭിനേത്രിയാണ്.
സ്‌ക്രീം ക്വീൻസ് (2015-2016) എന്ന ഫോക്‌സ് ഹൊറർ കോമഡി പരമ്പരയിലെ ചാനൽ #3 ആയി അഭിനയിച്ചതിനും അമേരിക്കൻ ഹൊറർ സ്റ്റോറി (2017-ഇന്ന് വരെ) എന്ന എഫ്‌.
എക്‌സ്.
ഹൊറർ ആന്തോളജി പരമ്പരയിലെ വേഷങ്ങളുടെ പേരിലും അവർ അറിയപ്പെടുന്നു.
സ്റ്റാർ വാർസ് എന്ന സിനിമാ ത്രയത്തിലെ (2015-2019) ലെഫ്റ്റനന്റ് കോനിക്സായി അവർ വേഷമിട്ടു.
നടി കാരി ഫിഷറിന്റെ ഏക മകളാണ് ബില്ലി ലൂർഡ്.
ബില്ലി കാതറിൻ ലൂർഡ് 1992 ജൂലൈ 17 ന് കാലിഫോർണിയയിലെ ലോസ് ഏഞ്ചൽസിൽ നടി കാരി ഫിഷറിന്റെയും ടാലന്റ് ഏജന്റ് ബ്രയാൻ ലൂർഡിന്റെയും ഏക മകളായി ജനിച്ചു.
നടി ഡെബി റെയ്‌നോൾഡ്‌സിന്റെയും ഗായകൻ എഡ്ഡി ഫിഷറിന്റെയും പേരക്കുട്ടി കൂടിയായ ലൂർഡ്, ചലച്ചിത്ര വ്യവസായത്തിൽ പ്രവർത്തിച്ചിട്ടുള്ള ടോഡ് ഫിഷർ , ജോളി ഫിഷർ , ട്രിസിയ ലീ ഫിഷർ എന്നിവരുടെ ഭാഗിനേയികൂടിയാണ്.
പിതാവ് നിയമപരമായി ദത്തെടുത്ത ബ്രൂസ് ബോസിയുമായുള്ള പിതാവിന്റെ വിവാഹത്തിൽ നിന്നുള്ള അവ എന്ന ഒരു സഹോദരിയും അവർക്കുണ്ട്.
അമ്മയുടെ ഭാഗത്ത് നിന്ന്, അവർ റഷ്യൻ-ജൂത, സ്കോട്ട്സ്-ഐറിഷ്/ഇംഗ്ലീഷ് വംശജയാണ്.
2016-ൻ്റെ തുടക്കത്തിൽ നടൻ ഓസ്റ്റൻ റൈഡലുമായി ലൂർഡ് ഡേറ്റിംഗ് ആരംഭിച്ചു.
റൈഡലിൽ നിന്നുള്ള ഒരു ചെറിയ വേർപിരിയൽ സമയത്ത്, നടനും സ്‌ക്രീം ക്വീൻസ് സഹനടനുമായിരുന്ന ടെയ്‌ലർ ലോട്ട്‌നറുമായി 2016 ഡിസംബർ മുതൽ 2017 ജൂലൈ വരെ അവർ ഡേറ്റിംഗ് നടത്തി.
പിന്നീട് 2017-ൽ ലൂർഡും റൈഡലും അനുരഞ്ജനത്തിലായി.
2020 ജൂണിൽ  വിവാഹനിശ്ചയം നടത്തിയ ശേഷം, 2020 സെപ്റ്റംബറിൽ അവരുടെ മകൻ ജനിച്ചു.
2022 മാർച്ചിൽ അവർ വിവാഹിതരായി..
2022 ഡിസംബറിൽ, ലൂർദിന് രണ്ടാമത്തെ കുട്ടിയായി ഒരു മകൾ ജനിച്ചു.
റൈഡലുമായുള്ള വിവാഹത്തിലൂടെ, നടൻ ക്രിസ്റ്റഫർ റൈഡലിൻ്റെ മരുമകളായ ലൂർഡ്, സംവിധായകൻ മാർക്ക് റൈഡലിൻ്റെയും നടി ജോവാൻ ലിൻവില്ലിൻ്റെയും ചെറു മരുമകളുംകൂടിയാണ്.
അവലംബം ↑ ↑ ↑ Byrne, James Patrick.
Coleman, Philip.
King, Jason Francis.
Ireland and the Americas: Culture, Politics, and History: A Multidisciplinary Encyclopedia.
P. 804.
ABC-CLIO, 2008.
ISBN 978-1-85109-614-5 .
↑ ↑ Carrie Fisher's Wild Ride , Baltimore Jewish Times Archived February 3, 2012, at the Wayback Machine .
↑ ↑ ↑ Byrne, James Patrick; Coleman, Philip; and Jason Francis King (2008).
Ireland and the Americas: Culture, Politics, and History: A Multidisciplinary Encyclopedia, Volume 2 , ABC-CLIO , page 804.
ISBN 978-1851096145 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഹാർദ്ദിക് പട്ടേൽ ഇംഗ്ലീഷ് വിലാസം https://ml.wikipedia.org/wiki/Hardik_Patel ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഗുജറാത്തിലെ പട്ടേൽ സമുദായ സംഘടനയായ പട്ടിദാർ അനാമത്ത് ആന്തോളൻ സമിതി (പാസ്) യുടെ  നേതാവാണ് ഹാർദ്ദിക് പട്ടേൽ .
2015 ൽ ഒ.ബി.സി ക്വാട്ട ആവശ്യപ്പെട്ട് അഹമ്മദാബാദിൽ പട്ടേൽ സമുദായം നടത്തിയ സമര പ്രക്ഷോഭങ്ങൾക്ക് നേതൃത്വം നൽകിയത് ഇദ്ദേഹമായിരുന്നു.
സമരത്തെത്തുടർന്ന് പോലീസ് ഇദ്ദേഹത്തെ അറസ്റ്റു ചെയ്തു.
ഇന്ത്യൻ സ്വാതന്ത്ര്യ സമര നേതാക്കളായിരുന്ന മഹാത്മാ ഗാന്ധി , ചന്ദ്രശേഖർ ആസാദ് , വല്ലഭായി പട്ടേൽ എന്നിവരായിരുന്നു തനിക്കു പ്രചോദനം എന്ന് ഹാർദ്ദിക് അവകാശപ്പെടുന്നു.
1993 ജൂലൈ 20 ന്, ഗുജറാത്തി പാട്ടീൽ കുടുംബത്തിലെ ഭരത്, ഉഷ പട്ടേൽ ദമ്പതികളുടെ മകനായാണ് ഹാർദ്ദിക് പട്ടേൽ ജനിച്ചത്.
കുട്ടികൾക്ക് നല്ല വിദ്യാഭ്യാസം ലഭിക്കുന്നതിനു വേണ്ടി ഇവർ 2004 ൽ ഏതാനും കിലോമീറ്റർ അകലെയുള്ള വീരാംഗം എന്ന സ്ഥലത്തേക്ക് താമസം മാറി.
അഞ്ചാം ക്ലാസ്സു മുതൽ എട്ടാം ക്ലാസ്സു വരെ ഹാർദ്ദിക് പഠിച്ചത്, ദിവ്യ ജ്യോത് സ്കൂളിലും, പിന്നീട് 12 ആം ക്ലാസ്സുവരെ കെ.ബി. ഷാ വിനയ് മന്ദിർ സ്കൂളിലുമായിരുന്നു.
ക്രിക്കറ്റിനെ സ്നേഹിച്ചിരുന്ന, പഠനത്തിൽ ശരാശരി മാത്രം നിലവാരമുണ്ടായിരുന്ന ഒരു വിദ്യാർത്ഥിയായിരുന്നു ഹാർദ്ദിക്.
സ്കൂൾ വിദ്യാഭ്യാസത്തിനു ശേഷം, ഹാർദ്ദിക് പിതാവിനെ ജോലികളിൽ സഹായിക്കാൻ തുടങ്ങി.
2010  ൽ സഹജാനന്ദ് കോളേജിൽ ഹാർദ്ദിക്  ബിരുദ കോഴ്സിനായി ചേർന്നു.
കോളേജ് വിദ്യാഭ്യാസ കാലത്ത്, വിദ്യാർത്ഥി യൂണിയൻ ജനറൽ സെക്രട്ടറിയായി എതിരില്ലാതെ തിരഞ്ഞെടുക്കപ്പെട്ടു.
രണ്ടു തവണ പരീക്ഷയെഴുതിയതിനു ശേഷം മാത്രമാണ് അദ്ദേഹത്തിനു ബി.കോം ബിരുദം അദ്ദേഹം പൂർത്തിയാക്കാനായത്.
രാഷ്ട്രീയം സർദാർ പട്ടേൽ ഗ്രൂപ്പ്
2012 ഒക്ടോബർ 31 ന് ആണ് ഹാർദ്ദിക് സർദാർ പട്ടേൽ ഗ്രൂപ്പ് എന്ന യുവജന സംഘടനയിൽ ചേരുന്നത്.
ഒരു മാസത്തിനുള്ളിൽ സംഘടനയുടെ വീരാംഗം യൂണിറ്റിന്റെ പ്രസിഡന്റായി.
ഈ സംഘടനയിൽ ചേർന്നു പ്രവർത്തിക്കുമ്പോഴാണ് പട്ടീദാർ വിഭാഗം, സ്വകാര്യ, സർക്കാർ മേഖലകളിൽ ജോലി സംബന്ധമായി അനുഭവിക്കുന്ന അവഗണനയെക്കുറിച്ച് കൂടുതൽ അറിയുന്നത്.
കാർഷികപരമായും, വാണിജ്യപരമായും, പാട്ടീദാർ സമൂഹം അനുഭവിക്കുന്ന കഷ്ടതകൾ ഹാർദ്ദിക് നേരിട്ടറിഞ്ഞു.
പാട്ടീദാർ വിഭാഗത്തിലെ ആളുകൾ കൂടുതലായി ചെയ്തുകൊണ്ടിരുന്ന വജ്ര വ്യവസായം നേരിട്ടുകൊണ്ടിരിക്കുന്ന തകർച്ച ഹാർദ്ദിക് മനസ്സിലാക്കി.
വജ്ര വ്യവസായവുമായി ബന്ധപ്പെട്ട 20,000 ഓളം ചെറുകിട സ്ഥാപനങ്ങൾ അടച്ചു പൂട്ടി.
അതിൽ ജോലി ചെയ്തിരുന്ന ആളുകൾക്ക് തങ്ങളുടെ ഗ്രാമങ്ങളിലേക്കു തിരിച്ചു പോവേണ്ടി വന്നു.
2015 ൽ എസ്.പി.ജി തലവൻ ലാൽജി പട്ടേലുമായുണ്ടായ അഭിപ്രായ ഭിന്നതയെതുടർന്ന് ഹാർദ്ദിക് ആ സംഘടനയിൽ നിന്നും രാജിവെച്ചു.
പട്ടീദാർ അനാമത്ത് ആന്ദോളൻ സമിതി പട്ടീദാർ സംവരണ പ്രക്ഷോഭം ഇടപെടൽ
പട്ടിദാർ അനാമത്ത് ആന്തോളൻ സമിതി (പാസ്) യുടെ കൺവീനറായ ഇദ്ദേഹം പട്ടേൽ സമൂദായത്തിൻറെ വിദ്യാഭ്യാസ ജോലി അവസരങ്ങൾക്ക് വേണ്ടിയാണ് ക്യാപയിൻ സംഘടിപ്പിക്കുന്നത്.
പടിഞ്ഞാറെ ഗുജറാത്തിലെ ജനസംഖ്യയിൽ 20 ശതമാനത്തോളമാണ് ഈ സമുദായ അംഗങ്ങളുള്ളത്.
അവലംബം അധിക വായനയ്ക്ക് പുറം കണ്ണികൾ
മാർത്തമറിയം വലിയപള്ളി, കോതമംഗലം
കേരളത്തിലെ എറണാകുളം ജില്ലയിലെ കോതമംഗലം പട്ടണത്തിൽ സ്ഥിതി ചെയ്യുന്ന ഒരു വലിയപള്ളി ആണ് മാർത്തമറിയം കത്തീഡ്രൽ വലിയപള്ളി.
ഇന്ത്യയിലെ ഏറ്റവും പുരാതനമായ ക്രിസ്ത്യൻ പള്ളികളിൽ ഒന്നാണിത്.
നാലാം നൂറ്റാണ്ടിലോ അതിനുമുമ്പോ പറവൂരിൽ നിന്നും അങ്കമാലിയിൽ നിന്നും കുടിയേറിയ ഏതാനും സുറിയാനി ക്രിസ്ത്യൻ കുടുംബങ്ങളാണ് പള്ളി സ്ഥാപിച്ചത് വിശ്വസിക്കപ്പെടുന്നു.
1338-ൽ നാല് സിറിയൻ ക്രിസ്ത്യൻ വ്യാപാരികളാണ് പുതിയ പള്ളി സ്ഥാപിച്ചത്, അവർ കോതമംഗലത്തെ മുഴുവൻ സ്ഥലവും ഒരു പ്രാദേശിക മേധാവിയിൽ നിന്ന് സമീപ സംസ്ഥാനമായ തമിഴ്‌നാട്ടുമായി ചരക്ക് വ്യാപാരത്തിനായി വാങ്ങി.
പോർച്ചുഗീസ് ഭരണകാലത്ത് കോതമംഗലം ഒരു പ്രധാന വാണിജ്യ നഗരമായിരുന്നു.
കോതമംഗലത്തെ വലിയപള്ളി എന്നറിയപ്പെടുന്ന മാർത്തമറിയം പള്ളി ഈ പ്രദേശത്തെ എല്ലാ പള്ളികളിലും ഏറ്റവും പഴക്കമുള്ളതാണ്.
ഇന്നത്തെ കോതമംഗലം പ്രദേശം ചരിത്രപരമായി മാലാഖച്ചിറ  എന്നാണ് അറിയപ്പെട്ടിരുന്നത്.
തോമാശ്ലീഹായുമായി ബന്ധപ്പെട്ട ഒരു ഇതിഹാസത്തിൽ നിന്നാണ് ഈ പേര് വന്നത്.
പാരമ്പര്യമനുസരിച്ച്, ഇന്ത്യയിലെ തന്റെ ദൗത്യത്തിനിടെ അപ്പോസ്തലൻ ഈ പ്രദേശത്ത് താമസിച്ചു, അവിടെ അദ്ദേഹത്തിന് പ്രധാന ദൂതനായ ഗബ്രിയേലിന്റെ ദർശനം ലഭിച്ചു.
മലങ്കരയിൽ ഏഴരപ്പള്ളികൾ സ്ഥാപിക്കാൻ ദൂതൻ നിർദ്ദേശിച്ചു.
പാരമ്പര്യമനുസരിച്ച്, 431-ൽ എഫേസൂസിലെ വിശുദ്ധ സുന്നഹദോസിൽ മലങ്കര സഭയെ പ്രതിനിധീകരിച്ച മാർ യൂഹാനോൻ കോതമംഗലം പള്ളിയിൽ താമസിച്ച് അങ്കമാലി പള്ളി സന്ദർശിച്ചിരുന്നു.
മദ്ബഹാകൾ
മാർത്തമറിയം പള്ളിയിലെ മദ്ബഹാകൾ വിശുദ്ധ മറിയം , വിശുദ്ധ ഗീവർഗീസ് , സ്നാപകയോഹന്നാൻ , അപ്പസ്തോലൻമാരായ പത്രോസ് ശ്ലീഹാ , വിശുദ്ധ പൗലോസ് , തോമാശ്ലീഹാ എന്നിവർക്ക് സമർപ്പിച്ചിരിക്കുന്നു.
ഫെബ്രുവരി 10, ഓഗസ്റ്റ് 15 തീയതികളിലാണ് പള്ളിയിലെ ഏറ്റവും പ്രധാനപ്പെട്ട പെരുന്നാളുകൾ.
1953-ൽ അന്ത്യോഖ്യാ പാത്രിയാർക്കീസ് ഇഗ്നാത്തിയോസ് അഫ്രേം ഒന്നാമൻ ബാർസൂം ഹോംസിലെ സുറിയാനി ഓർത്തഡോക്‌സ് ദേവാലയത്തിൽ നിന്ന് കണ്ടെടുത്ത വിശുദ്ധ മേരിയുടെ വിശുദ്ധ ഇടക്കെട്ടിന്റെ ഒരു ചെറിയ ഭാഗം 1980-ൽ ഭദ്രാസനാധിപൻ തോമസ് മോർ ദിവന്നാസിയോസ് മെത്രാപ്പോലീത്തയാണ് ഈ ദേവാലയത്തിൽ സ്ഥാപിച്ചത്.
ചരിത്ര സംഭവങ്ങൾ കഴിഞ്ഞ രണ്ട് നൂറ്റാണ്ടുകളിൽ മലങ്കര സന്ദർശിച്ച അന്ത്യോഖ്യായിലെ അഞ്ച് പാത്രിയർക്കീസ്മാരും ഈ പള്ളിയിൽ വന്നിരുന്നു.
1982-ൽ ഇഗ്നാത്തിയോസ്‌ സാഖാ പ്രഥമൻ ഇവാസ് നടത്തിയതാണ് ഈ പാത്രിയാർക്കൽ സന്ദർശനങ്ങളിൽ അവസാനത്തേത്.
ഈ ചരിത്ര സന്ദർശന വേളയിലാണ് പരിശുദ്ധ പാത്രിയർക്കീസ് കോതമംഗലം ചെറിയപ്പള്ളിയിൽ വച്ച് മോർ സേവേറിയോസ് അബ്രഹാം എന്ന പേരിൽ ഒരു സഹ മെത്രാപ്പോലീത്തയെ നിയമിച്ചത്.
1974 മുതൽ 1997 വരെ വലിയപള്ളിയോട് ചേർന്നുള്ള കെട്ടിടം ഭദ്രാസനാധിപൻ മെത്രാപ്പോലീത്തായുടെ വസതിയായിരുന്നു.
ചിത്രശേഖരം കോതമംഗലം വലിയപള്ളി മദ്ബഹാ വലിയപ്പള്ളിയിലെ മാമ്മോദീസാത്തൊട്ടി ഇതും കാണുക സിറിയക് ഓർത്തഡോക്സ് സഭ മാർത്തോമ്മാ ചെറിയപ്പള്ളി കോതമംഗലം പരിശുദ്ധകന്യകമറിയം അവലംബം
ജെറോനിമോ ഇംഗ്ലീഷ് വിലാസം https://ml.wikipedia.org/wiki/Geronimo
അരിസോണയിൽ ജനിച്ച ഒരു ചിരിക്കാഹുവാ അപ്പാച്ചീ-ഇന്ത്യൻ ഗോത്രനേതാവായിരുന്നു ജെറോനിമോ (1829-1909).
1858-ൽ മെക്സിക്കോക്കാർ നടത്തിയ ആക്രമണത്തിൽ അദ്ദേഹത്തിന്റെ ഭാര്യയും മക്കളും അമ്മയും കൊല്ലപ്പെട്ടു.
തുടർന്ന് മെക്സിക്കോയിലും അമേരിക്കയിലുമായി വെള്ളക്കാർക്കെതിരെ നടന്ന അനവധി മുന്നേറ്റങ്ങളിൽ ജെറോനിമോ പങ്കെടുത്തു.
പിന്നീട് കുറെക്കാലം ഒരു സംരക്ഷിതമേഖലയിൽ താമസിച്ചുവരികയായിരുന്നു.
എന്നാൽ 1876-ൽ അമേരിക്കൻ സർക്കാർ ചിരിക്കാഹുവാ ഗോത്രവർഗത്തെ അവരുടെ പരമ്പരാഗത വാസസ്ഥലങ്ങളിൽ നിന്നും സാൻ കാർലോസിലേക്ക് പറിച്ചു നടാൻ ശ്രമിച്ചപ്പോൾ ജെറോനിമോ വീണ്ടും ആഞ്ഞടിച്ചു.
തുടർന്നുള്ള പത്തുവർഷക്കാലം ഇടക്കിടെയുള്ള ആക്രമണങ്ങൾ കൊണ്ട് ജെറോനിമോ വെള്ളക്കാരെ പൊറുതിമുട്ടിച്ചു.
ഇടവേളകളിൽ സാൻ കാർലോസിൽ കാർഷികവൃത്തിയുമായി കഴിഞ്ഞുകൂടി.
1886 മാർച്ചിൽ ജനറൽ ജോർജ്ജ് ക്രൂക്ക് ജെറോനിമോയെ പിടികൂടുകയും ചിരിക്കാഹുവാ ഗോത്രവർഗത്തെ ഫ്ലോറിഡയിലേക്ക് മാറ്റിപ്പാർപ്പിക്കുവാനുള്ള കരാർ അടിച്ചേൽപ്പിക്കുകയും ചെയ്തു.
എന്നാൽ രണ്ട് ദിവസങ്ങൾക്കു ശേഷം ജെറോനിമോ തടവുചാടുകയും ആക്രമണങ്ങൾ തുടരുകയും ചെയ്തു.
തുടർന്ന് ജെറോനിമോയെ തളക്കാനുള്ള ദൗത്യം  ജനറൽ നെൽസൺ മൈൽസ് ഏറ്റെടുത്തു.
അതേവർഷം സെപ്റ്റംബറിൽ മൈൽസ് ജെറോനിമോയെ മെക്സിക്കോയിലേക്ക് പിന്തുടർന്ന് പിടികൂടി.
ഗോത്രവർഗ്ഗക്കാരെ ഫ്ലോറിഡയിലേക്കും, പിന്നീട് അലബാമയിലേക്കും , ഒടുവിൽ ഒക്‌ലഹോമയിലെ ഫോർട്ട് സില്ലിലേക്കും മാറ്റിപ്പാർപ്പിച്ചു.
ഫോർട്ട് സില്ലിൽ വച്ച് ജെറോനിമോ ക്രിസ്തുമതം സ്വീകരിച്ചു.
1905-ൽ അമേരിക്കൻ പ്രസിഡൻഡ് തിയോഡർ റൂസ്‌വെൽറ്റിന്റെ സ്ഥാനാരോഹണഘോഷയാത്രയിലും അദ്ദേഹം പങ്കെടുത്തു.
1906-ൽ ജെറോനിമോ പറഞ്ഞുകൊടുത്തെഴുതിച്ച ഓർമ്മക്കുറിപ്പുകൾ ജെറോനിമോസ് സ്റ്റോറി ഓഫ് ഹിസ് ലൈഫ് പ്രസിദ്ധീകരിച്ചു.
1909 ഫെബ്രുവരി 17-ന് ഫോർട്ട് സില്ലിൽ വച്ച് അദ്ദേഹം നിര്യാതനായി.
2011 ൽ അമേരിക്ക നടത്തിയ ഉസാമ ബിൻലാദൻ കൊലപാതക ഓപ്പറേഷന് ഓപ്പറേഷൻ ജെറോനിമോ എന്നാണ് പേരു നൽകിയത്.
ടിയറ ഡെൽ ഫ്വേഗോ ഇംഗ്ലീഷ് വിലാസം https://ml.wikipedia.org/wiki/Tierra-del-Fuego
തെക്കേ അമേരിക്കൻ ഭൂഖണ്ഡത്തിന്റെ തേക്കേയറ്റത്ത്, മഗല്ലൻ കടലിടുക്കിനപ്പുറം സ്ഥിതി ചെയ്യുന്ന ഒരു ദ്വീപസമൂഹമാണ്‌ ടിയറ ഡെൽ ഫ്വേഗോ .
ചിലിയുടെ നിയന്ത്രണത്തിലുള്ള മഗലൻ കടലിടുക്ക് ഈ ദ്വീപസമൂഹത്തെ പ്രധാന കരയിൽനിന്നും വേർതിരിക്കുന്നു.
സ്പാനിഷ് ഭാഷയിലുള്ള ഈ പേരിന്‌ "അഗ്നിഭൂമി" എന്നാണർത്ഥം.
ചിലിയുടേയും അർജന്റീനയുടേയും വിഭക്തനിയന്ത്രണത്തിൽ, 48100 ചതുരശ്രകിലോമീറ്റർ വിസ്തീർണ്ണമുള്ള ഒരു മുഖ്യദ്വീപും (Isla Grande de Tierra del Fuego) ഹോൺ മുനമ്പ് ഉൾപ്പെടെയുള്ള ഒരു കൂട്ടം ചെറിയ ദ്വീപുകളും ചേർന്നതാണിത്.
1520-ൽ ഫെർഡിനാന്റ് മഗല്ലന്റെ പര്യവേഷണം കണ്ടെത്തിയ ഈ ദ്വീപസമൂഹത്തിൽ പാശ്ചാത്യർ കുടിയേറിയത് പത്തൊൻപതാം നൂറ്റാണ്ടിന്റെ മദ്ധ്യത്തിൽ വൻ‌തോതിൽ ആടുവളർത്തലും സ്വർണ്ണത്തിരയലും തുടങ്ങിയതോടെയാണ്‌.
ഇപ്പോൾ ടിയറ ഡെൽ ഫ്വേഗോയുടെ വടക്കൻ ഭാഗത്തിന്റെ സമ്പദ്ഘടന പെട്രോളിയം ഖനനത്തേയും തെക്കൻ ഭാഗത്തിന്റേത് വിനോദസഞ്ചാരം, വ്യാവസായികോത്പാദനം, അന്റാർട്ടിക്കൻ പര്യവേഷണത്തിന്റെ  അനുബന്ധവ്യവസായങ്ങൾ എന്നിവയേയും ആശ്രയിച്ചിരിക്കുന്നു.
യൂറോപ്യൻ അധിനിവേശത്തെ തുടർന്ന് ദേശവാസികളായ സെൽക്ക്നാം , യാഘാൻ ജനവംശങ്ങൾ, രോഗബാധയിലും  യൂറോപ്യന്മാരുമായുള്ള അസന്തുലിതമായ ഏറ്റുമുട്ടലുകളിലും മിക്കവാറും ഇല്ലാതായി.
ഇന്ന് സെൽക്ക്നാമുകൾ വ്യതിരിക്തമായ ഒരു  ജനവർഗ്ഗമെന്ന നിലയിൽ അന്യംനിന്നുപോവുകയും അവരുടെ ഭാഷ ഇല്ലാതാവുകയും ചെയ്തിരിക്കുന്നു.
അവശേഷിക്കുന്ന യാഘാനുകളിൽ ഒരു വിഭാഗം നവാരീനോ ദ്വീപിലെ ഉകീകായിലും മറ്റുള്ളവർ ചിലിയിലും അർജന്റീനയിലും പലയിടങ്ങളിലായി ചിന്നിച്ചിതറിയും ജീവിക്കുന്നു.
ദ്വീപസമൂഹത്തിന്റെ വിസ്തീർണം: സു.
71, 484 ച.
ഇതിൽ ഏറ്റവും വലിയ ദ്വീപായ, ടീറാ-ദെൽ-ഫ്യൂഗോയ്ക്ക് 49,935 ച.
അതിരുകൾ: കിഴക്ക് അറ്റ്ലാന്തിക് സമുദ്രം, തെക്ക് അന്റാർട്ടിക് സമുദ്രം, പടിഞ്ഞാറ് പസിഫിക് സമുദ്രം.
കേപ്ഹോൺ മുനമ്പാണ് ദ്വീപസമൂഹത്തിന്റെ തെക്കേ മുനമ്പ്.
ജനസംഖ്യ: 3600.
ടീറാ-ദെൽ-ഫ്യൂഗോയുടെ പൂർവ ഭാഗങ്ങൾ ആർജന്റീനയ്ക്കും , പശ്ചിമഭാഗങ്ങൾ ചിലിക്കും അധികാരപ്പെട്ടതാണ്.
നവറിൻ, ഹോസ്തെ, ക്ലാരൻസ്, സാന്റാഇന എന്നിവയാണ് മറ്റു പ്രധാന ദ്വീപുകൾ.
ടീറാ-ദെൽ-ഫ്യൂഗോ ദ്വീപിന് ഐല ഗ്രാൻഡെ (Isla Grande) എന്നും പേരുണ്ട്.
ഈ പ്രദേശങ്ങളുൾക്കൊള്ളുന്ന ആർജന്റീനൻ പ്രവിശ്യക്കും ടീറാ-ദെൽ-ഫ്യൂഗോ എന്നാണ് പേർ.
പ്രവിശ്യാ വിസ്തീർണം: 21571 ച.
; ജനസംഖ്യ: 134036 (1999), തലസ്ഥാനം: ഉഷൂയയിയ; ജനസംഖ്യ: 29166 (1991).
1520-ൽ ഫെർഡിനന്റ് മഗലൻ ആണ് ഈ ദ്വീപസമൂഹത്തിന് ടീറാ-ദെൽ-ഫ്യൂഗോ എന്ന പേരു നൽകിയത്.
പസിഫിക്കിലേക്ക് എളുപ്പമാർഗ്ഗം കണ്ടുപിടിക്കാനുള്ള മഗലന്റെ ശ്രമത്തിനിടയിലാണ് അദ്ദേഹം ഈ ദ്വീപ് കണ്ടെത്തിയത്.
അഗ്നിയുടെ നാട്' (Land of fire) എന്നാണ് നാമാർഥം.
ദ്വീപിലെ ആദിമനിവാസികൾ തണുപ്പകറ്റാൻ നിരന്തരം തീക്കുണ്ഡങ്ങൾ സൂക്ഷിക്കുക പതിവായിരുന്നു.
ദ്വീപിന്റെ തീരങ്ങളിൽ കെടാതെ സൂക്ഷിച്ചിരുന്ന തീക്കുണ്ഡങ്ങൾ ശ്രദ്ധയിൽപ്പെട്ടാണ് മഗലൻ ഈ ദ്വീപിനെ അഗ്നിയുടെ നാട് എന്ന് വിശേഷിപ്പിച്ചത്.
ആർജന്റീനിയൻ അധീനതയിലുള്ള ടീറാ-ദെൽ-ഫ്യൂഗോ പ്രവിശ്യയുടെ തലസ്ഥാനമായ ഉഷുയയിയ (Ushuaia) നഗരം ലോകത്തിലെ ഏറ്റവും തെക്കേയറ്റത്തെ ഭരണ കേന്ദ്രമാണ്.
ടീറാ-ദെൽ-ഫ്യൂഗോ ദ്വീപുവാസികളെ പൊതുവേ ഫ്യൂഗിയൻസ് എന്ന് വിളിക്കുന്നു.
1948-ൽ ടീറാ-ദെൽ-ഫ്യൂഗോ ദ്വീപിന്റെ ആർജന്റീനിയൻ ഭാഗത്ത് ഒരു ഇറ്റാലിയൻ അധിവാസിത പ്രദേശം നിലവിൽവന്നു.
ദ്വീപസമൂഹത്തിൽപ്പെടുന്ന നവറീൻ ദ്വീപിൽ ചിലിയുടെ ഒരു നാവികത്താവളം പ്രവർത്തിക്കുന്നുണ്ട്.
ടീറാ-ദെൽ-ഫ്യൂഗോയുടെ ചില ഭാഗങ്ങളിൽ എണ്ണ നിക്ഷേപങ്ങൾ കണ്ടെത്തിയിട്ടുണ്ട്.
തുടർച്ചയായ മഴയും കൊടുങ്കാറ്റും ഈ ദ്വീപസമൂഹത്തിന്റെ കാലാവസ്ഥയുടെ പ്രത്യേകതയാണ്.
ശൈത്യകാലത്ത് ദ്വീപസമൂഹത്തിന്റെ ഭൂരിഭാഗവും മഞ്ഞുകൊണ്ട് മൂടപ്പെടുന്നു.
വാർഷിക താപനില, വർഷപാതം എന്നിവയുടെ ശ.
യഥാക്രമം 6 ഡിഗ്രി സെ.
635 മി. മീ-ഉം ആകുന്നു.
കോളനീകരണത്തിനു മുൻപ് ടിയറ ഡെൽ ഫേഗോയിലെ ആദിമനിവാസികളിൽ ഒരാൾ, 1832-34-ൽ എച്ച്.എം.എസ്.ബീഗിൾ എന്ന കപ്പലിൽ ചാൾസ് ഡാർ‌വിനൊപ്പം അവിടം സന്ദർശിച്ച കോൺറാഡ് മാർട്ടെൻസ് വർച്ച ചിത്രം
ടിയറ ഡെൽ ഫ്വേഗോയിലെ ആദ്യത്തെ മനുഷ്യാധിവാസം പതിനായിരത്തോളം വർഷങ്ങൾക്കു മുൻപായിരുന്നെന്ന് കരുതപ്പെടുന്നു.
ദ്വീപസമൂഹത്തിലെ ആദിമനിവാസികളിൽ പെടുന്ന യാഘാനുകൾ നവാരീനോ ദ്വീപിലും മറ്റുമാണ്‌ പാർപ്പുറപ്പിച്ചത്.
സ്പെയിനിലെ രാജാവിനു വേണ്ടി പര്യവേഷണം നടത്തിയിരുന്ന പോർച്ചുഗീസുകാരൻ ഫെർഡിനാന്റ് മഗല്ലനാണ്‌ ഈ ഭൂപ്രദേശത്ത് ആദ്യമെത്തിയ യൂറോപ്യൻ.
1520-ൽ ഇവിടെയെത്തിയ മഗല്ലൻ, ദ്വീപുകളിലെ നിവാസികൾ ഇട്ട തീക്കുപ്പകളിൽ നിന്നുയർന്നിരുന്ന പുക കപ്പലിൽ നിന്നു കണ്ടപ്പോൾ  നൽകിയതാണ്‌ 'അഗ്നിഭൂമി' എന്നർത്ഥമുള്ള ടിയറ ഡെൽ ഫ്വേഗോ എന്ന പേര്‌.
തീ കണ്ട മഗല്ലൻ, ദേശവാസികൾ തന്റെ കപ്പൽക്കൂട്ടത്തെ ആക്രമിക്കാൻ ഒരുങ്ങുകയാണെന്ന് സംശയിച്ചിരുന്നു.
1830-ൽ എച്ച്. എം. എസ്. ബീഗിൾ എന്ന കപ്പലിലിന്റെ ആദ്യപര്യടനത്തിൽ ടിയറ ഡെൽ ഫ്വേഗോയിലെത്തിയ  റോബർട്ട് ഫിറ്റ്സ്‌റോയ്, പിന്നീട് "ജെമ്മി ബട്ടൻ" എന്ന യൂറോപ്യൻ നാമം നൽകപ്പെട്ട 'ഒരുണ്ടെല്ലിക്കൊ' ഉൾപ്പെടെ നാലു 'ഫ്വേഗ'-ന്മാരെ മടക്കയാത്രയിൽ ഇംഗ്ലണ്ടിലേയ്ക്ക് കൊണ്ടുപോയി.
അവരിൽ ജീവനോടെ എത്തിയ മൂവരെ ലണ്ടണിൽ രാജാവിനേയും രാജ്ഞിയേയും മുഖം കാണിക്കാൻ കൊണ്ടുപോവുകയും വാർത്താവിഷയങ്ങളാക്കുകയും(celebrities) ചെയ്തു.
ജീവപരിണാമസിദ്ധാന്തത്തിന്റെ ഉപജ്ഞാതാവായ ചാൾസ് ഡാർ‌വിനേയും കൂട്ടിയുള്ള ബീഗിളിന്റെ ചരിത്രപ്രസിദ്ധമായ രണ്ടാം പര്യവേഷണ യാത്രയിൽ, ഈ മൂവരെ തിരികെ കൊണ്ടുപോയി.
ഇവിടേയ്ക്കുള്ള തന്റെ സന്ദർശനത്തെപ്പറ്റി ഡാർ‌വിൻ വിശദമായ കുറിപ്പുകൾ അവശേഷിപ്പിച്ചിട്ടുണ്ട്.
കോളനീകരണവും ജനജാതികളും
പത്തൊൻപതാം നൂറ്റാണ്ടിന്റെ ആദ്യപകുതിയിൽ ഈ ദ്വീപസമൂഹം ചിലിയുടേയും അർജന്റീനയുടേയും സ്വാധീനത്തിലാകാൻ തുടങ്ങി.
സ്പാനിഷ് പിന്തുടർച്ചയുടെ ന്യായം പറഞ്ഞ് രണ്ടു രാജ്യങ്ങളും മുഴുവൻ ദ്വീപുകളുടേയും മേൽ അവകാശം ഉന്നയിക്കാൻ തുടങ്ങി.
അതേകാലത്തു തന്നെ, റിയോ ഗ്രാണ്ടി , ഡോസൺ ദ്വീപ് എന്നിവിടങ്ങളിൽ സലേഷ്യൻ മിഷനറിമാർ പ്രവർത്തിക്കാനും തുടങ്ങി.
1879-ൽ ചിലിയുടെ ഒരു പര്യവേഷകസംഘം, ഈ ദ്വീപുകളിലെ അരുവികളിലും നദീതടങ്ങളിലും വലിയ തോതിൽ പ്ലേസർ സ്വർണ്ണനിക്ഷേപം ഉണ്ടെന്ന് കണ്ടെത്തി.
1883 മുതൽ 1909 വരെയുള്ള കാലത്ത്, ദ്വീപുകളിലേയ്ക്ക് വൻ‌തോതിലുള്ള കുടിയേറ്റത്തിന്‌ ഈ കണ്ടെത്തൽ പ്രേരണ നൽകി.
ഒട്ടേറെ അർജന്റീനക്കാരും ചിലിയന്മാരും ക്രൊയേഷ്യന്മാരും ഈ ദ്വീപുകളിൽ താമസമാക്കിയത്, പ്രാദേശിക ജനവംശമായ സെൽക്ക്‌നാമുകളുമായി സംഘർഷത്തിനു വഴിതെളിച്ചു.
സെൽക്ക്നാമുകൾ പൊതുവേ കുടിയേറ്റക്കാരുമായി ഇടപെടാതെ കഴിയാൻ ശ്രമിച്ചു.
നാട്ടുകാർ ആഹാരത്തിന്‌ ആശ്രയിച്ചിരുന്ന വന്യമൃഗങ്ങളെ വൻ തോതിൽ കൊന്നൊടുക്കിയ കുടിയേറ്റക്കാർ, ദ്വീപുകളിലെ ഭൂമിയുടെ വലിയൊരു ഭാഗം വലിയ ആടുവളർത്തൽ കേന്ദ്രങ്ങളാക്കി  തിരിച്ചു വച്ചു.
ആടുകളുടെ സ്വകാര്യ-ഉടമസ്ഥത എന്ന സങ്കല്പവുമായി പരിചയമില്ലാതിരുന്ന സെൽക്ക്‌നാമുകൾ ആ വളർത്തുമൃഗങ്ങളെ വേട്ടയാടി.
ആ നടപടി കൊള്ളയടിക്കലായി കണ്ട കുടിയേറ്റക്കാർ, സെൽക്ക്‌നാമുകളെ കൊന്നൊടുക്കാനായി സായുധസംഘങ്ങളെ ഏർപ്പെടുത്തി.
ഇവിടത്തെ ആദ്യകാല യൂറോപ്യൻ ഭാഗ്യാന്വേഷികളിൽ, ജൂലിയസ് പോപ്പർ എന്നയാൾ വൻ‌വിജയം കൈവരിച്ചു.
ടിയറാ ഡെൽ ഫ്വേഗോയിലെ സ്വർണ്ണനിക്ഷേപം ചൂഷണം ചെയ്യാനുള്ള പൂർണ്ണാധികാരം അർജന്റൈൻ സർക്കാരിൽ നിന്ന് നേടിയെടുത്ത പോപ്പർ, സെൽക്ക്‌നാം ജനതയുടെ ഉന്മൂലനാശകഥയിലെ ഒരു കേന്ദ്രകഥാപാത്രമാണ്‌.
കുടിയേറ്റക്കാരിൽ നിന്നുള്ള പീഡനം, രോഗങ്ങൾ എന്നിവ മൂലം, സെൽക്ക്‌നാം, യാഘാൻ ജനവംശങ്ങളുടെ സംഖ്യ ത്വരിതഗതിയിൽ കുറയാൻ തുടങ്ങി.
ഡോസൻ ദ്വീപിലെ സലേഷ്യൻ മിഷനിലേക്കുള്ള നിർബ്ബന്ധിത മാറ്റവും അവരെ ക്ഷയിപ്പിച്ചു.
അവിടെ മിഷനറിമാരുടെ പരിചരണം അവരെ രക്ഷിച്ചില്ല.